Publication: Magyar Közlöny
Issue: MK-2003-134 (Year: 2003, Number: 134)
Era: 1990-2004
Section: 1994. évi I. törvény 3. §-ával összhangban összeegyeztethetõ szabályozást tartalmaz az információs társadalommal
Paragraph Index: 868

1. Cikk A fogalmak meghatározása A jelen Megállapodásban használt fogalmak jelentése a következõ: „Katasztrófa és más súlyos baleset” olyan esemény, amely pusztító természeti erõk vagy más összetett okok, illetve emberi tevékenység vagy mulasztás következtében jött létre, és amely az emberek életét, egészségét, az anyagi javakat vagy a környezetet súlyosan veszélyezteti vagy károsítja. „Segítséget kérõ Fél” az a Szerzõdõ Fél, amelynek illetékes hatóságai a jelen Megállapodás keretében megkereséssel fordulnak a másik Szerzõdõ Félhez segítségkérés céljából, különösen segélycsapatok, felszerelés vagy segélyszállítmányok biztosítása érdekében. „Segítséget nyújtó Fél” az a Szerzõdõ Fél, amelynek illetékes hatóságai teljesítik a másik Szerzõdõ Fél segítségnyújtásra vonatkozó kérését, különösen segélycsapatok, felszerelések vagy segélyszállítmányok küldésével. „Tranzitállam” bármelyik Szerzõdõ Fél, amelynek területén a segélycsapat áthalad, vagy amelynek területén keresztül harmadik ország számára segítségnyújtás céljából felszerelést és/vagy segélyszállítmányokat szállítanak. „Egyéni szakértõ vagy segélycsapat” a segítséget nyújtó Fél szakértõit vagy azok csoportját jelenti, akiket ezen Szerzõdõ Fél segítségnyújtásra kijelölt és megfelelõ felkészültséggel és felszereléssel rendelkeznek. „Felszerelések” a segítségnyújtáshoz szükséges anyagok, mûszaki és közlekedési eszközök, valamint az azok mûködtetéséhez szükséges anyagok, mentõkutyák, és a segélycsapatok tagjainak és az egyéni szakértõknek a személyes szükségletei kielégítésére szolgáló anyagi javak. „Segélyszállítmány” mindazon anyagi javakat — így gépjármûvek és más szállító eszközök, élelmiszerek, gyógyszerek, ruhák, takarók, sátrak, elõre gyártott házak vagy más elsõdleges fontosságú áruk — jelenti, amelyeket a katasztrófák vagy más súlyos balesetek enyhítésére a katasztrófa sújtotta lakosságnak térítésmentes átadás érdekében szállítanak. „Személyes adatok” azonosított vagy azonosítható természetes személyre vonatkozó bármely információ. A jelen Megállapodás alkalmazásában ezek: a családi és utónév, a születési idõ, lakcím, foglalkozásra, szakképzettségre, munkahelyre, szükség esetén az egészségi állapotra vonatkozó adatok. 2003/134. szám

Source: https://magyarkozlony.hu/hivatalos-lapok/4773ea6db4896629eb6c6720ab2b5d6b1cec16dd/dokumentumok/f27a63db41f2b92c53392284b92c590f8963d4ff/letoltes